Gaef ós prinseblood

1

Sjtèl, wat zou d’r gaon gebeure

Es ooze prins d’r neet zou zeen

Es dae zich ram hauw versjlaope

Of pien hauw aan de dikke teen

Zou ós fees dan zo mer sjtoppe

Wie ein bloom verwelk in de knop?

Nae! Dan kump ós oerkrach baove

Dan sjteit in ós de leider op!

Refrein:

Gaef jederein:

Ein pluumke oppe hood

Ein vaer vol goowe mood

Ein sjeutje prinseblood

Dan trèkke veer:

De ganse kraom op gank

Mit polonaes en zank

De gansen aovend langk

Veer zeen gein prins, gein adjudant

Wat kènt dat gaeve (Wat kènt dat gaeve)

Waal neet de bèste van ’t landj

Mer toch de eesjte deur daonaeve!

2

Mer de prins dae is in ós midde

En dao sjteit ouch de Raod van Èlf

En die weite wie de bèste

“Zónger ós löp hie niks vanzelf”

Toch: ’t is good óm te weite

Allein mer veur ’t geval dat

Es de nood ooit aan de man is

Hóbbe veer hie talente zat

Refrein:

Gaef jederein:

Ein pluumke oppe hood

Ein vaer vol goowe mood

Ein sjeutje prinseblood

Dan trèkke veer:

De ganse kraom op gank

Mit polonaes en zank

De gansen aovend langk

Veer zeen gein prins, gein adjudant

Wat kènt dat gaeve (Wat kènt dat gaeve)

Waal neet de bèste van ’t landj

Mer toch de eesjte deur daonaeve!

Brögk:

Veer weite van de prins gein kaod

Veer weite waal mit alles raod

Laot ’t mer kómme wie ’t kump

Veer zeen gein Rutte, Merkel, Trump

Mer waal de eesjte deur daonaeve!

Refrein:

Gaef jederein:

Ein pluumke oppe hood

Ein vaer vol goowe mood

Ein sjeutje prinseblood

Dan trèkke veer:

De ganse kraom op gank

Mit polonaes en zank

De gansen aovend langk

Veer zeen gein prins, gein adjudant

Wat kènt dat gaeve (Wat kènt dat gaeve)

Waal neet de bèste van ’t landj

Mer toch de eesjte deur daonaeve!